ભારતમાં પેટ્રોલને રુ. 99.99 કરતા વધુ કિંમતે વેચવું કેમ અશક્ય છે? | Petrol Prices Cant Be Raised Above 99 99 Rs Per Liter In India - India News | I Am Gujarat
Gujarati News India ભારતમાં પેટ્રોલને રુ. 99.99 કરતા વધુ કિંમતે વેચવું કેમ અશક્ય છે?
ભારતમાં પેટ્રોલને રુ. 99.99 કરતા વધુ કિંમતે વેચવું કેમ અશક્ય છે?
Updated: Sep 15, 2018 15:01 pm IST
1/5ક્યાં જઈને અટકશે પેટ્રોલના ભાવ?
છેલ્લા કેટલાંક અઠવાડિયાથી પેટ્રોલના ભાવમાં ભડકો થતા આમ આદમીને ખાસ્સો ફટકો પડ્યો છે. નવી દિલ્હીમાં પેટ્રોલના ભાવ રૂ. 81.63 પ્રતિ લિટરને વટી ગયા છે. મુંબઈમાં તો પેટ્રોલના ભાવ વધીને 89.01 પ્રતિ લિટરે પહોંચી ગયા છે.
2/5સેન્ચુરી ફટકારશે પેટ્રોલની કિંમત?
વૈશ્વિક સ્તરે ક્રૂડ ઓઈલના ભાવમાં વધારો થતા પેટ્રોલ-ડીઝલના ભાવમાં એકાએક વધારો જોવા મળી રહ્યો છે. આવા સમયે સોશિયલ મિડીયા પર પેટ્રોલ-ડીઝલના ભાવ સેન્ચુરી ફટકારશે તેવા મેસેજીસ ફરતાથયા છે. પરંતુ નોર્મલ પેટ્રોલ વાપરતા ગ્રાહકો માટે એક ગુડ ન્યુઝ છે.
3/5મશીનમાં વ્યવસ્થા જ નથીઃ
8 સપ્ટેમ્બરના રોજ ઓક્ટેન ક્વોલિટીના પેટ્રોલની કિંમત વધીને રૂ. 100.33 રૂપિયા થઈ ગઈ હતી. જો કે ડિસ્પ્લે મશીન 0.33 પ્રતિ લિટર જ બતાવતુ હતુ. અમારી સહયોગી વેબસાઈટ ઈન્ડિયા ટાઈમ્સે જ્યારે પેટ્રોલ પંપના માલિક સાથે વાત કરી તો તેણે જણાવ્યું, "અમારે રોજ મેન્યુઅલી પેટ્રોલની કિંમત બદલવી પડે છે કારણ કે હવે રોજેરોજ પેટ્રોલની કિંમત બદલાય છે. ફ્યુઅલ ડિસ્પેન્સર અત્યારે 100થી વધુ કિંમત બતાવી શકતુ નથી."
4/5સામાન્ય પેટ્રોલ કરતા મોંઘુ હોય છે આ પેટ્રોલઃ
હિન્દુસ્તાન પેટ્રોલિયમ કોર્પોરેશન લિમિટેડ (HPCL) પાવર 99ના નામે 99 ઓક્ટેન પેટ્રોલ વેચે છે. પ્રિમિયમ પેટ્રોલની કિંમત સામાન્ય પેટ્રોલ કરતા 20 રૂપિયા વધુ હોય છે. ડિસ્પ્લે મશીન પેટ્રોલની વધુમાં વધુ કિંમત રૂ. 99.99 જ દર્શાવી શકે છે. આથી પેટ્રોલ પંપે તેમની સર્વિસ અટકાવી ખાસ એન્જિનિયરને બોલાવી મશીનમાં જરૂરી સુધારા કરાવવા પડ્યા હતા. આ પેટ્રોલ પંપ ઓટોમેટેડ હોવાને કારણે તેની કિંમત માત્ર સેન્ટ્રલ સર્વર દ્વારા જ બદલી શકાય છે આથી પેટ્રોલના ભાવ 100ને વટાવતા તેમને પેટ્રોલ પંપ થોડા સમય માટે બંધ રાખવાની ફરજ પડી હતી.
5/5હાઈ પરફોર્મન્સ પેટ્રોલઃ
ઉલ્લેખનીય છે કે પાવર 99 પેટ્રોલ ન્યુ જનરેશન ફ્યુઅલ છે અને તે વાહનના એન્જિનની ખાસ કરીને લક્ઝુરિયસ કાર્સના એન્જિનની લાઈફ વધારે છે. આ હાઈ પરફોર્મન્સ પેટ્રોલ અત્યારે પુણે, મુંબઈ, દિલ્હી, નોઈડા, જલંધર અને બેંગલુરુમાં વેચાય છે.